

**H O T Ă R Â R E**

**privind desemnarea reprezentanţilor Judeţului Cluj în adunarea generală**

**a acţionarilor la societăţile la care acesta este acţionar**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 231 din 14.11.2024 privind desemnarea reprezentanţilor Judeţului Cluj în adunarea generală a acţionarilor la societăţile la care acesta este acţionar, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 45591/07.11.2024; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 45593/07.11.2024 şi de Avizul cu nr. 45591 din 20.11.2024 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de prevederile Ordinului Prefectului Județului Cluj nr. 630/2024 privind constatarea ca legal constituit a Consiliului Județean Cluj, înregistrat la Consiliul Județean Cluj cu nr. 43685/24.10.2024;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 156, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

1. art. 173 alin. 2 lit. d) și ale art. 176 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
2. Legii privind societăţile nr. 31/1990, republicată, cu modificările şi completările ulterioare;
3. Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
4. Ordonanței Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se constată încetarea mandatelor reprezentanţilor Judeţului Cluj în adunările generale a acţionarilor la societatea Centrul Agro Transilvania Cluj S.A., societatea TETAROM S.A., societatea Clujana S.A. și societatea Compania de Apă Someş S.A.

**Art. 2.** Se desemnează domnul Lörinczi Zoltán László în calitate de reprezentant al Judeţului Cluj în Adunarea Generală a Acţionarilor la societatea Centrul Agro Transilvania Cluj S.A.

**Art. 3.** Se desemnează domnul Molhem Bashar în calitate de reprezentant al Judeţului Cluj în Adunarea Generală a Acţionarilor la societatea TETAROM S.A.

**Art. 4.** Se desemnează doamna Marc Marinela în calitate de reprezentant al Judeţului Cluj în Adunarea Generală a Acţionarilor la societatea Compania de Apă Someş S.A.

**Art. 5.** Societăţile menţionate la art. 2 - 4 vor comunica Consiliului Judeţean Cluj hotărârile aprobate de către adunările generale a acţionarilor, în termen de 10 zile de la adoptare.

**Art. 6.** La data comunicării prezentei hotărâri, se abrogă Hotărârea Consiliului Judeţean Cluj nr. 193/2020 privind desemnarea reprezentanţilor Judeţului Cluj în adunarea generală a acţionarilor la societăţile comerciale la care acesta este acţionar, cu modificările ulterioare.

**Art. 7.** Cu punerea în aplicare a prevederilor prezentei hotărâri se încredinţează persoanele nominalizate la art. 2 – 4; societatea Centrul Agro Transilvania Cluj S.A.; societatea TETAROM S.A. și societatea Compania de Apă Someş S.A.

**Art. 8.** Prezenta hotărâre se comunică Direcţiei Generale Buget-Finanţe, Resurse Umane; Direcţiei Juridice; domnului Lörinczi Zoltán László; doamnei Marchiș Angela Felicia; doamnei Marc Marinela; doamnei Hodorogea Anca Cristina; persoanelor nominalizate la art. 2 – 4; societăți Centrul Agro Transilvania Cluj S.A.; societății TETAROM S.A.; societății Clujana S.A.; societății Compania de Apă Someş S.A, precum şi Prefectului Judeţului Cluj, şi se aduce la cunoştinţă publică prin afişarea la sediul Consiliului Judeţean Cluj şi pe pagina de internet „www.cjcluj.ro”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 229 din 28 noiembrie 2024**

*Prezenta hotărâre a fost adoptată cu 22 de voturi “pentru”, 1 vot ”împotrivă” și 8 ”abțineri”,* *iar 6 membri ai Consiliului județean nu au votat, fiind astfel respectate prevederile legale privind majoritatea de voturi necesară.*